text: Tyve og hælere fik flere års fængsel
  17 oktober 2013 kl. 13.44
  To polakker skal i fængsel tre år og seks måneder, hvorefter de udvises for bestandigt.
  De to polakker og en dansker er kendt skyldige i bl.a. at have drevet en hælercentral i Østbirk ved Horsens, skriver Horsens Folkeblad.
  I hælercentralen fandt politiet tyvekoster for flere millioner kroner.
  De to polakker ? en mand på 35 og en på 37 ? fik hver en fængselsstraf på tre år og seks måneder. Når straffen er udstået, skal de forlade Danmark for bestandigt.
  Den 51-årige danske mand skal i fængsel i fem år. Han blev dømt for hæleri, tyverier, overtrædelse af færdselsloven og for besiddelse af euforiserende stoffer.
  